Statebondspele: Nóg medaljes vir SA; rekords spat | Maroela Media
Caster Semenya nadat sy die goud gewen het (Foto: AP Photo/Mark Schiefelbein)
Dít nadat Caster Semenya (27) Dinsdag goud in die 1 500 m gewen het, Bradley Tandy ŉ silwer medalje in die 50 m-vryslag verower het en Suid-Afrika ŉ brons medalje in die swembad in die 4 x 100 m aflos gewen het. Die aflosspan het bestaan uit Chad le Clos, Tatjana Schoenmaker, Cameron van der Burgh, Ryan Coetzee, Christian Sadie en Brad Tandy.
Semenya het Dinsdag sosiale media aan die gons gehad nadat sy ŉ 34 jaar oue rekord in die 1 500 m – opgestel deur Zola Pieterse – laat spat het. Sy het die 1 500 m in ŉ spoed van 4 minute en 00,72 sekondes gehardloop, 0, 09 sekondes vinniger as die rekord wat Pieterse in 1984 in Port Elizabeth opgestel het.
Dié rekord beteken Semenya is nou ŉ Statebondspele-, Olimpiese én wêreldkampioen aangesien sy al op al drie kampioenskappe goud verower het.
“By die 800 m-merk het ek geweet dit was moontlik om die rekord te breek,” het sy ná die wedren gesê. “Toe ek die laaste ronde begin hardloop, het ek geweet dis verby as ek dieselfde pas sou handhaaf.”
Maroela Media het vroeër berig Le Clos het vir die eerste keer in die geskiedenis van die Statebondspele ŉ driekuns in die vlinderslag behaal toe hy ook goud in die 100 m gewen het. Le Clos het ook die Spele-rekord herskryf na 50,65 sekondes. James Guy van Engeland was tweede in 51,31.
Lees meer oor die res van die Statebondspele-wenners op Maroela Media.
Deel van: Atletiek, SA-nuus, Wêreldnuus
Stadsrede: Talle strate in Pretoria gesluit
Meer bekend oor egpaar wat raaiselagtig sterf
Goed gedoen Caster. Ignoreer die mislike kommentaar. Doen jy net jou beste. Baie van ons is regtig bly vir jou en trots op jou.
Sowaar · 2 maande gelede
Stem saam Petro, dis ongeëwenaar. Zola se prestasie is fenominaal vir ‘n dame.
En dis ‘n wedloop nie ‘n wedren nie.
Mrs. · 2 maande gelede
@sowaar jy’s 100% reg, Zola was n dame.
J. van Pretoria · 2 maande gelede
Ek is trots op elke liewe Suid Afrikaner wat enige medalje kry – mens hoef net te kyk na die aantal deelnemers per item van bv Australië om te weet hoe sterk die kompetisie is. Caster you are special!
Veral as dit soos die gekry word.
Ek stem, die Russe het tydens die koue oorlog ook goeie atlete gehad veral die mans atlete.
As n leek, wat is die verskil in tyd vir rekords reeds behaal tussen die vroue en mans vir die spesifieke wedlope?
Zola se rekord was van ‘n goeie kompeterende dame wat haar beste gegee het. Vandag het dinge baie verander en daar is mans ook wat goeie rekords kan opstel.
Caster doen uitstekend en is besig om te ontpop as een van die beste atlete van die spele sover. En die 800 m moet nog kom. Wonder of sy vrou by die spele is vir emosionele ondersteuning vir sulke kompeterende omstandighede?